Liite 2

**LIEDON SOTAVETERAANIT RY:N VUOSIKERTOMUS VUODELTA 2017**

**Yleistä**

Vuosi 2017 oli yhdistyksemme 48. toimintavuosi ja itsenäisyytemme 100. vuosi. Veteraanien keski-ikä on 93 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan kohdentamalla oikein kotiin vietäviä palveluja.

Yhdistyksellä on ollut paljon toimintaa ja tilaisuuksiin on osallistuttu runsaasti. Toiminta on ollut kaikki huomioonottavaa ja yhteishenki on ollut hyvä. On hienoa todeta, että edelleen halutaan kuulua hyvään ja hienoon joukkoon.

Tavoitteena on ollut järjestää yhteistä toimintaa ja yhteisiä tilaisuuksia lietolaisten sotainvalidien kanssa. Ruskan tapaamiset, talvisodan päättymisen muistotilaisuus ja joulujuhla järjestettiin taas yhdessä.

Paula Peltolan vapaaehtoistyö kotona asuvien tunnuksen omaavien veteraanien kotiin vietävien palvelujen koordinoimisessa heidän asuinolojensa parantamiseksi on huomattavasti auttanut kunniakansalaisiamme. Samalla tämän työn kautta on kyetty antamaan sekä yhdistykselle että kunnalle oikean kuvan heidän avun- tai palvelutarpeestaan. Myös Liedon kunta on nähnyt tämän työn korvaamattoman tärkeänä ja huomioinut Paulaa tästä vapaaehtoistyöstä.

Pirkko Aaltonen on hoitanut leskien asioita ansiokkaasti. Hän on myös saanut luotua erinomaisen yhteyden palvelua tarvitseviin asiakkaisiin sekä kuntaan.

Samalla tämän työn kautta on kyetty antamaan sekä yhdistykselle että kunnalle oikean kuvan heidän avun- tai palvelutarpeestaan. Liedon kunta on nähnyt myös tämän työn korvaamattoman tärkeänä ja huomioinut Pirkkoa tästä vapaaehtoistyöstä

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi joulujuhlan, teatterimatkat, Tuntematon sotilas-elokuvan ja kaikki Ruskan kokoontumiset tarjoiluineen. Lisäksi heille jaettiin joulukassi joulutervehdyksenä.

Veteraanit ovat käyttäneet noin 32 600 €:n (plus 5000 €:n lisäraha) valtiollisen kuntoutusrahan ja sen lisäksi noin 3 000 € kunnan myöntämästä 12 000 €:n avokuntoutusrahasta. Puolisoille ja leskille kyettiin tarjoamaan avokuntoutusta noin 9 000 €:lla.

Veteraaniperinteen siirtämistä on edelleen jatkettu useissa tilaisuuksissa. Yhdistys on osallistunut Tammenlehvän Perinneliiton seminaariin.

Ikäpartion laulajat ja soittajat ovat aktiivisesti huolehtineet jäsenistön viihtyvyydestä. Lisäksi Ikäpartio on käynyt esiintymässä vanhusten palvelutaloissa. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle ja Henrik Johanssonille.

Yhdistys on kiitollisuudella seurannut, miten korsutupasäätiö on ylläpitänyt kiinteistöjä ja pitänyt huolta korsun ja korsulammen alueen viihtyisyydestä vuonna 2017. Kiitokset koko kiinteistötiimille.

**OSALLISTUMINEN TAPAHTUMIIN**

* Ruskassa pidettiin tapaaminen 10.1.
* Ruskassa 24.1. Leena Viskari piti mielenkiintoisen esitelmän.
* Ruskassa 7.2. Markku Heinonen piti Kantti kesti -esitelmän.
* Helmikuun 11. päivänä Varsinais-Suomen Sotaveteraanipiiri ry:n piirihallituksen kokoukseen Vahdon seurakuntatalolla osallistui Markku Heinonen. Kokous oli valmisteleva kokous maaliskuussa pidettävälle piirin vuosikokoukselle.
* Ruskassa 21.2. Pertti Peltola piti mielenkiintoisen esitelmän vanhoista työtavoista. Nautelankosken museo taltioi sen museon kotisivuille.
* Yhdistyksen vuosikokous pidettiin 9.3. korsutuvalla. Kokoukseen osallistui 25 yhdistyksen jäsentä. Kokouksessa käsiteltiin ja hyväksyttiin normaalit vuosikokousasiat.
* Maaliskuun 12. päivänä vietettiin talvisodan päättymisen muistotilaisuus kirkossa ja sen jälkeen seurakuntatalolla. Puheen piti toimitusjohtaja Tapio Peltomäki. Paikalla oli noin 50 henkilöä.
* Maaliskuun 13. päivän iltana Liedon lukion oppilaat laskivat kynttilät kaikille sankarihaudan 76 muistokivelle ja Esko Laine piti hienon isänmallisen puheen. Oli hieno ja koskettava tilaisuus.
* Ex-kunnanjohtaja Touko Niemelä piti 14.3. Ruskassa esityksen Liedon kunnan vaiheista hänen aikanaan.
* Ruskassa 28.3. Marja ja Pertti Ylitalo pitivät esityksen kolmen kuukauden Namibian matkastaan.
* Piirin vuosikokoukseen Marttilan seurakuntatalolla maaliskuun 29. päivänä osallistuivat Markku Heinonen ja Henrik Johansson. Kokouksen yhteydessä palkittiin muun muassa Henrik Johansson ja Jaana Vesma Liedon kunnasta.
* Korsulla järjestettiin perinteiset kinkerit huhtikuun 4. päivänä. Seurakunnasta paikalla olivat pastori Daniel Räsänen ja kanttori Minna Mäkinen. Tilaisuuteen osallistui 25 henkilöä.
* SV-piiri palkitsi Jaana Vesman Liedon kunnasta SVL:n ansiomitalilla. Paula ja Markku osallistuivat kunnan järjestämille mitalikahville 4.4. Ruskassa.
* Huhtikuun 8. päivänä Lions Lieto järjesti konserttitilaisuuden ja kahvit veteraaneille. Paikalla oli yhteensä noin 50 henkilöä.
* Arja Niemelä piti 11.4. Ruskassa luennon Viron vanhuksista.
* 19.4. savusauna korsulla
* 24.4. vierailu Porin Prikaatiin. Mukana oli 10 henkeä.
* Ruskan tapaaminen 25.4., jossa Ikäpartio lauloi ja laulatti. Mukana oli 36 henkilöä.
* Huhtikuun 25. päivänä piirihallituksen kokoukseen Kaarinassa osallistui Tauno.
* Huhtikuun 27. päivänä Markku piti esitelmän sotaveteraaneista ja Ikäpartio lauloi ja laulatti seurakunnan Toimintatorstaitapahtumassa.
* Huhtikuun 27. päivänä kansallisen veteraanipäivän tilaisuuteen kirkossa ja seurakuntatalolla osallistui noin 60 henkilöä.
* Lea Kuusisto piti 9.5. esitelmän Ruskassa.
* Toukokuun 10. päivänä järjestettyihin siivoustalkoisiin Korsulla osallistui 25ahkeraa talkoolaista.
* Toukokuun 10. päivänä oli savusauna lämmin.
* Toukokuun 11. päivänä oli rosvopaistitilaisuus Turussa. Veteraaneja, puolisoita ja leskiä osallistui noin17 henkilöä.
* Piirin järjestämälle ilmoitushankkijoiden risteilylle 17.5. osallistuivat Pirjo ja Simo Hietakangas.
* Toukokuun 21. päivänä oli kaatuneiden muistopäivän jumalanpalvelus ja seppeleenlasku. Ainakin Paula ja Tauno Peltola olivat mukana.
* Toukokuun 23. päivänä oli Ruskan tapahtuma
* Toukokuun 23. päivänä pidettiin tilintarkastajien sekä yhdistyksen ja säätiön vastuuhenkilöiden yhteinen saunailta ja palkitsemistilaisuus korsulla.
* Toukokuun 24. päivänä savusauna oli lämmin
* Toukokuun 30. päivänä oli yhteislaulutilaisuus Korsulla. Ikäpartio säesti ja laulatti. Paikalla oli 46laulun ystävää.
* Kesäkuun 6. päivänä oli Ruskassa Anniina Haavisto keskustelu- ja kahvitilaisuudessa
* Kesäkuun 7. päivänä savusauna oli lämmin
* Kesäkuun 21. päivänä savusauna oli lämmin
* Heinäkuun 2. päivänä oli metsäkirkko Kyrössä. Mukana muutama lietolainen.
* Heinäkuun 4. päivänä olivat Ruskassa luennoimassa Liedon Martat
* Heinäkuun 5. päivänä savusauna oli lämmin
* Heinäkuun 18. päivänä vierailtiin Liedon kesäteatterissa katsomassa Väinö Linnan Uusi kevät -esitystä. Mukana oli 19henkilöä.
* Heinäkuun 19. päivänä savusauna oli lämmin
* Elokuun 1. päivänä oli Ruskassa keskustelu- ja kahvitilaisuus. Esitelmöitsijänä oli Liedon Runopiiri.
* Yhteislaulutapahtumaan Korsulla 8.8. osallistui 36 laulun ystävää. Parhaat

kiitokset Ikäpartiolle.

* Elokuun 9. päivänä savusauna oli lämmin
* Elokuun 15.-16. päivinä yhdistys tarjosi lietolaisille lämpimän savusaunan Suomi-100 -juhlavuoden kunniaksi. Kahtena iltana sauna oli täynnä. Kiitokset Veikolle ja hänen tiimilleen sekä Pirkolle ja Pirjolle kanttiinitoiminnasta.
* Elokuun 23. päivänä savusauna oli lämmin
* Elokuun 23.päivänä Korsulla oli ilmoitusten hankkijoiden saunailta. Paikalla 10 henkilöä.
* Syyskuun 3. päivänä vietettiin sotiemme veteraanien maakunnallista kirkkopyhää Taivassalossa. Mukana oli 15 lietolaista.
* Pertti Peltola piti Ruskassa 5.9. luennon vanhoista työtavoista
* Syyskuun 6. päivänä savusauna oli lämmin
* Syyskuun 20. päivänä savusauna oli lämmin
* Jyrki Puustelli piti 26.9. Ruskassa luennon
* Syyskuun 29. päivänä vietettiin Sotaveteraaniliiton 60-vuotisjuhlaa. Ensin laskettiin seppele sankarihaudalle ja sitten pidettiin avoin hallituksen kokous Ruskassa.
* Lokakuun 1. päivänä oli Mikkelin markkinat, johon osallistuttiin hernekeittoa myymällä. Sää suosi ja hernekeitto teki hyvin kauppansa. Tulojakin saatiin ihan mukavasti. Kiitos kaikille mukana olleille.
* Lokakuun 10. päivänä Sadonkorjuujuhlaan Kiisanpirtillä osallistui Liedosta 5 aktiivista naista.
* Maatalousnaiset pitivät 10.10. Ruskan tilaisuudessa luennon.
* Lokakuun 11. päivänä savusauna oli lämmin
* Liedon VPK:n edustaja Jarkko Jääskeläinen piti 24.10. Ruskassa luennon paloturvallisuudesta.
* Lokakuun 28. päivänä tehtiin teatterimatka Turun Kaupunginteatteriin. Matka onnistui hyvin ja esitys Paavo oli mielenkiintoinen. Mukana 28 henkilöä. Kiitos Paulalle järjestelyistä.
* Kirsti Heinonen piti 7.11. esitelmän Ruskassa aiheena suomalainen ruokaperinne.
* Marraskuun 7. päivänä Paula Peltola ja Pirkko Aaltonen osallistuivat sv-piirin organisoimalle kuntakierrokselle Liedon kunnassa
* Markku Heinonen osallistui 7.11. kutsuvieraana Liedon kutsuntoihin.
* Marraskuun 8. päivänä savusauna oli lämmin
* Piirin seminaariin 16.11. Kiisanpirtillä osallistuivat Pirkko Aaltonen, Erik Norrgård, Kirsti ja Markku Heinonen sekä Paula ja Tauno Peltola.
* Marraskuun 24. päivänä järjestettiin Lasikulmassa palkitsemistilaisuus lietolaisille kunnan, seurakunnan ja yritysten edustajille.
* Marraskuun 24. iltana vietettiin yhdistyksen joulujuhlaa Lasikulmassa perinteisin menoin. Musiikista vastasi ikäpartio. Ohjelma oli monipuolista. Kiitos kaikille järjestelyihin osallistuneille. Juhlaan osallistui 77 henkilöä.
* Pertti Peltola piti Ruskassa esitelmän 28.11. isoäidistään.
* Ikäpartio kävi 1.12. viihdyttämässä laululla ja soitolla Amanda-kodin ja Teijuntuvan asukkaita
* Ruskan tapaaminen 5.12. Ikäpartio laulatti. Läsnä oli ainakin 50 henkilöä.
* Itsenäisyyspäivän tilaisuuksiin osallistuttiin joukolla. Juhla alkoi jumalanpalveluksella kirkossa. Seppeleenlaskun jälkeen pääjuhla oli Lieto-hallilla. Juhlapuheen piti emeritus professori Esko Valtaoja. Todella hieno tilaisuus, jossa veteraaneille tarjottiin lopuksi juhlakahvit.
* Joululounaalle Pansion laivastoasemalla 7.12. osallistuivat Henrik Johansson, Väinö Kaukonen ja Markku Heinonen.
* Joulukuun 8. päivänä käytiin katsomassa uusi Tuntematon Sotilas -elokuva. Kokemus oli mahtava ja mukana oli noin 30 henkilöä.
* Joulukuun 18. päivänä vietettiin joulurauhaa Ruskassa. Paikalla oli 36 henkilöä. VT kirkkoherra Harri Ruskeepää johti tilaisuuden.
* Joulukuun 20. päivänä järjestettiin joulusauna Korsulla. Mukana oli myös rovasti Esko Laine. Paikalla oli noin 41 henkilöä. Savusaunan jälkeen oli jouluinen ateria. Pertti oli savustanut kalat, Kirsti lihat ja laatikot sekä naiset Paulan johdolla järjestivät muut syötävät ja juotavat. Kiitos kaikille järjestelyihin osallistuneille.
* Yhdistyksen edustajana Nautelankoski-säätiön edustajistossa oli Pirkko Aaltonen ja hänen sijaisenaan Kauko Tomberg.
* Liedon vanhus- ja vammaisneuvoston jäsenenä on toiminut Paula Peltola.
* Yhdistyksen edustajana piirin kokouksissa ovat olleet Markku Heinonen ja Tauno Peltola.
* Puheenjohtaja on käynyt pitämässä Kantti kesti -esityksiä seuraavasti:
* Veteraanit, puolisot ja lesket, Ruska 7.2. (30 henk)
* Aitiopaikkalaiset (eläkkeellä olevia V-Suomen rehtoreita) 16.2. (15 henk)
* Liedon Reserviupseerit hallitus 21.3. (10 henk)
* Varsinais-Suomen ja Satakunnan rehtoripäivät 31.3. (30 henk)
* Äijien jumppapiiri Korsulla 20.5. (20 henk)
* Temppeliherrojen Saaristomeren komentajakunta 6.6 (15 henk)
* Liedon eläkeläiset 11.9. (120 henk)
* Turun Harmaat Insinöörit 26.9. (25 henk)
* Porin prikaatin killan hallitus 10.10. (15 henk)
* Varsinais-Suomen senioriopettajat 25.10. (30 henk)
* Pohjankankaan Tykistökilta 15.10. (50 henk)
* Porin prikaatin kilta Loimaan Alueosasto 1.12. (130 henk)

Täytettyään yli 90 vuotta yhdistyksen jäseniä on onniteltu joka vuosi korttitervehdyksellä. Kuluneena vuonna yksi henkilö täytti 101 vuotta, 91-99 vuotta täytti 41 henkilöä ja 90 vuotta täytti 14 henkilöä. 100 vuotta ja 90 vuotta täyttäneitä onniteltiin myös kukkatervehdyksin.

**Palkitsemiset**

Henrik Johansson palkittiin kultaisella ansioristillä piirikokouksessa Marttilassa.

Ansioristi myönnettiin Pertti Peltolalle, Unto Junnilalle ja Paavo Pitkäselle keväällä, sekä Sirkka Säterille, Hanna Kolille, Simo Hietakankaalle ja Mika Vuoriselle joulukuussa (22.12.2017), vaikkakin luovutus heille on vasta vuonna 2018.

Eero Alatalolle myönnettiin Sotaveteraaniliiton ansiomitali Maskun piiriseminaarissa.

Yhdistys myönsi sotaveteraaniliiton mitalin 24.11. lietolaisten sotaveteraanien hyväksi tehdystä työstä Pirkko Aaltoselle, Marja-Leena Branderille, Jussi Hakalalle, Kirsti Heinoselle, Pirjo Hietakankaalle, Matti Huhtalalle, Tapio Hänniselle, Esa Kailialalle, Jaakko Kailialalle, Lauri Kankaalle, Airi Kapaselle, Riku Kauhaselle, Mia Koivuselle, Esko Lahtiselle, Liisa Lahtiselle, Mauno Lahtiselle, Seppo Mikkoselle, Veikko Mörskylle, Juha Niemelälle, Esa Nordgrenille, Anneli Nurmelle, Simo Ojalalle, Aila Peltolalle, Paula Peltolalle, Tauno Peltolalle, Esko Poikelalle, Pauli Puistolle, Oili Riikoselle, Arto Riipille, Pasi Rosnellille, Risto Ruohoselle, Rauno Rädylle, Jari Sairaselle, Elina Tupalalle, Eero Valdelle ja Leena Viskarille. Risto Leppäselle myönnetty mitali luovutetaan vasta hänen palattuaan Lietoon virkavapaaltaan.

Esa Kailialalle luovutettiin hopeinen ansiomerkki kevään tapaamisessa.

**Kuntoutus**

Valtiollisia kuntoutusrahoja Lieto sai 32 579 euroa ja lisärahaa 5 000 €**,** joilla 26 veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoja myönnettiin 26 veteraanille ja kolmelle myönnettiin laitoskuntoutusta.

Liedon kunta tuki kuntoutusta 12 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 5veteraanin ja 26 puolison tai lesken fysioterapia ja/tai jalkahoito paikallisissa avokuntoutuslaitoksissa. Veteraaneille myönnettiin 10 fysioterapiaa joko vastaanottokäynteinä tai kotikäynteinä tai jalkahoitona keskimäärin 4 kertaa. Kaikkiaan 26puolisoille tai leskelle mahdollistettiin 5 hieronta- ja/tai 4 jalkahoitokertaa.

Kuntoutukseen käytettiin viime vuonna noin 12 000 euroa ja virkistykseen noin 7 000 euroa eli yhteensä noin 19 000 euroa.

Kuntokerho on kokoontunut tiistaisin kirkonkulmalla ja Pahkamäessä 18 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 10 - 15 henkilöä.

Keskustelu ja esitelmätilaisuuksia on järjestetty Ruskan tiloissa 21 kertaa. Lämpimät kiitokset Pirkko Aaltoselle, Laimi Aaltoselle ja Pirjo Hietakankaalle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 20 henkilöä. Lähes joka kokouksessa on joku henkilö pitänyt noin puolen tunnin alustuksen kiinnostavasta aiheesta. Pirkko ja Pirjo hankkivat ja jakoivat yksin asuville leskille joulukassin.

Sotaveteraanit ovat osallistuneet viikoittain seurakunnan järjestämiin toimintatorstai – tapahtumiin. Keskimäärin sotaveteraanien osallistujia on ollut 10 henkilöä.

Tänä vuonna hallitukselle ei ole esitetty piirille tarkoitettuja jäsenten avustushakemuksia lääkekustannusten korvaamiseen tai kiinteistöjen kunnostamiseen/parantamiseen liittyvissä asioissa. Yhdistys kannustaa edelleen jäseniään hakemaan taloudellista tukea piiriltä, koska sitä on mahdollisuus saada esimerkiksi lääkekuluihin, silmälasihankintoihin ja kodin kunnostustöihin.

Liedon kunnan kanssa on järjestetty vuoden aikana useita palavereita, joissa on käsitelty avokuntoutus-, kotiavustaja- ja kotiin vietävien palvelujen asioita.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiavustajatoimintansa ja kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (12 000 euroa) ja Tarvasjoella asuvat sotaveteraanit ovat yhteydessä Mia Koivuseen päästäkseen avokuntoutukseen. Liedon kunta myönsi avokuntoutukseen 12 000 euroa vuodelle 2017.

**Kotiin vietävät palvelut**

Kunta sai valtion rahaa tunnuksen omaavien veteraanien kotiin vietävien palvelujen tukemiseen noin 51 000 euroa ja lisärahaa 5 000 €. Tämä summa sisälsi myös Tarvasjoen osuuden. Yhdistyksen jäsenlistalla oli 19 henkilöä ja lisäksi 4 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä antaen heille palveluseteleitä, joilla on katettu siivoustarpeet, sekä lisäksi on jaettu lounaslipukkeet niitä halunneille. Myös kotona asuvien veteraanien ruohonleikkuita ja rännien puhdistusta on järjestetty sekä polttopuita on hankittu. Lisäksi erilaisia turvatarpeita, kuten turvakaiteita, suihkutuoleja, vilkkuvia ovikelloja ym on hankittu. Taksikortit ovat myös tulleet tarpeellisiksi ja niitä on jaettu 4 kappaletta. Tällä hetkellä yhdistys työskentelee 17 henkilön eteen tukeaksemme heidän kotona asumistaan.

Jouluna Paula ja Tauno jakoivat joulukassit tunnuksen omaaville veteraaneille. Kokouksia kunnan kanssa pidettiin viisi kertaa.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle, Pasi Rosnellille ja Veikko Mörskylle sekä hänen savusaunatiimilleen.

Kiinteistönhoitajana ja vahtimestarina on toiminut Pasi Rosnell.

**Talousasioita**

Yhdistys sai valtiollisten kuntoutus- ja palvelurahojen käyttöoikeuden lisäksi kuntoutusrahan käyttöoikeutta kunnalta, piirin tukea ja rahapalautuksia sekä rahalahjoituksia kuluneen vuoden aikana:

* Valtiolta kunnalle palvelurahaa noin 51 000 € + 5 000 € (sis Tarvasjoen vet)
* Valtiolta kunnalle kuntoutusrahaa noin 32 600 € + 5 000 € (sis Tarvasjoen vet)
* Liedon kunta 12 000 € kuntoutukseen (sis Tarvasjoen vet)
* V-Ssvpiirin tuki 2 200 € kotipalveluun
* V-Ssvpiirin palautus joululehden 2016 ilmoitusmyynti 1 092,00
* Korsutupasäätiö tuki veteraanien, puolisoiden ja leskien kuntoutusta ja virkistystä noin 2 100 €:lla
* Liedon Säästöpankki 1000 € veteraanien ja leskien joulukasseihin
* Liedon Tili- ja kiinteistöpalvelu 500 € joululahjaksi veteraaneille käytettäväksi
* seurakunta/kolehti 469,40 €
* Kansanen Jaakko 100 €.

**Perinne- ja tukijaoston toiminta**

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

 Pasi Rosnell, talkooryhmä, pj

Tauno Peltola, jäsenasiat

 Pirkko Aaltonen, talous

 Erik Norrgård

Liisa Lahtinen

 Unto Junnila

 Simo Hietakangas

 Veikko Mörsky.

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Aila Peltola, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen ja Laimi Aaltonen.

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari, Erik Norrgård ja Unto Junnila.

- talkooryhmään: pj Pasi Rosnell, Simo Vastamäki, Veikko Mörsky, Jouni Mettälä, Mika Sinkkonen, Ilari Kulmala, Marko Tanner, Jarmo Seppälä ja Reino Jalonen.

Vastuut ja tapahtumat:

* Toimintavuoden aikana jaosto on kokoontunut kolme kertaa (19.1., 9.4. ja 11.9.).
* Jäseniä jaostossa oli vuoden päätyttyä280.
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotona asuvien leskien asiat ja Ruskan kokoontumisten järjestelyt.
* Tauno Peltola on hoitanut yhdistyksen sihteerin tehtävät ja jäsenasiat.
* Paula Peltola on hoitanut kunnan puolesta kotiin vietävien palvelujen koordinoinnin ja teatterimatkat sekä veteraanihautauksiin liittyvät asiat.
* Veikko Mörsky tiimeineen on hoitanut savusaunan lämmittämisen
* Tukiryhmä on hoitanut tarjoilun korsun tapahtumissa.
* Veteraanien joululehden asiat hoidettiin työryhmällä Unto Junnila, Mika Vuorinen ja Simo Hietakangas. Ilmoitushankkijoita oli kahdeksan. Ilmoituksia saatiin 57 kpl, ilmoitusten arvo oli 4 440 euroa. Lehteä jaettiin 170 kpl veteraaneille ja veteraanien puolisoille terveyskeskukseen, vanhainkotiin, kouluille ja kirjastoon.

**Jäsenistö**

Yhdistyksen jäsenmäärä oli vuoden päättyessä 341, joista tunnuksen omaavia miehiä ja naisia on 19 henkilöä. Puolisojäseniä on 27 henkilöä sekä perinne- ja tukijaoston jäseniä 280 henkilöä. Viimeinen iltahuuto tavoitti4 veteraania.

**Hallinto**

Puheenjohtajana on toiminut Markku Heinonen, varapuheenjohtajana Erik Norrgård ja sihteerinä Tauno Peltola. Jäseninä ovat toimineet Anneli Nurmi, Unto Junnila, Väinö Kaukonen, Kauko Tomberg, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toimineet Airi Kapanen, Laimi Aaltonen ja Jouni Mettälä. Rahastonhoitajana on toiminut Pirkko Aaltonen ja kiinteistönhoitajana Veikko Mörsky.

Hallitus on kokoontunut 9 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaareihin, perinnetyön tilaisuuteen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.